पाएं अपने शहर की ताज़ा ख़बरें और फ्री ई-पेपरडाउनलोड करें
देश व राज्य कोरोना की आपदा के लड़ रहा है। महामारी को लेकर आम आदमी की सांसें रुकी हुई है। वहीं डॉक्टर अपनी जिंदगी पर खेलकर लोगों कि जिंदगियां बचाने में जुटे हुए हैं। बड़ी विडंबना है कि राजस्थान सरकार के अल्पसंख्यक मामलात मंत्री व पोकरण विधायक सालेह मोहम्मद लोगों की सुरक्षा व स्वास्थ्य को लेकर खिलवाड़ कर रहे हैं।
कुछ दिन पूर्व पोकरण विधायक व उनका निजी पीए कोरोना पॉजिटिव पाए गए। उसके ठीक चार दिन बाद पोकरण विधायक की पिता गाजी फकीर का निधन हुआ। जनाजे में पॉजिटिव मंत्री व सैंकड़ों की संख्या में भारी भीड़ जुटी। मंत्री ने अपने पिता के जनाजे में शामिल न होने के लिए न तो लोगों से कोई अपील की न प्रशासन से कोई कार्रवाई करने के निर्देश दिए।
इससे यह साफ जाहिर होता की मंत्री कोरोना महामारी व महामारी को लेकर बनी गाइडलाइन को लेकर कितने गंभीर है। जनाजे को लेकर जुटी भीड़ को लेकर जब मीडिया ने प्रमुखता से मुद्दा उठाया तो इसकी गाज पुलिस थाने के एक अधिकारी पर गिरी और उसे लाइन हाजिर कर दिया।
यह बात भाजपा प्रदेश कार्यकारिणी में विशेष आमंत्रित सदस्य व बीजेपी के वरिष्ठ नेता महंत प्रतापपुरी महाराज ने शनिवार को पत्रकारों से रूबरू होते हुए कही। महंत ने कहा कि पोकरण विधायक के पिता के निधन के बाद एक धार्मिक कार्यक्रम का भी आयोजन हुआ। इसमें धर्म विशेष के मौलवियों सहित भारी भीड़ में मंत्री ने फकीर पद की पदवी भी धारण की। जबकि कोरोना महामारी में धार्मिक कार्यक्रमों पर पूरी तरह से रोक है।
महंत ने कहा कि मंत्री ने जो विधि के सम्मुख शपथ ली थी उसका भी उल्लंघन किया व संक्रमण के इस दौर में लोगों को और विपदा में डाला। उन्होंने राजस्थान के मुख्यमंत्री पर भी आरोप लगाते हुए कहा कि इस पूरे घटनाक्रम में उन्होंने भी मंत्री का साथ दिया और दोगला व्यवहार किया।
मंत्री के पिता के जनाजे के ही दिन बसेड़ी(धौलपुर) के पूर्व विधायक सुखराम कोली के यहां सुंदरकांड के पाठ का आयोजन रखा गया था। कार्यक्रम में नाम मात्र के ही लोग शामिल हुए लेकिन मुख्यमंत्री ने धौलपुर के कलेक्टर व एसपी से वार्ता कर पूर्व विधायक के खिलाफ कठोर कार्रवाई करने के आदेश दिए। जिस पर उनके खिलाफ कार्रवाई की गई जो सरासर गलत थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn